
KÜ Võidu 9 Narva esitatud vaide läbivaatamine 
1. ASJAOLUD JA MENETLUSE KÄIK

15.05.2017a laekus vastuväide (edaspidi Vaie) Narva Linnavalitsuse Arhitektuuri- ja Linnaplaneerimise Ameti järelevalve osakonna (edaspidi Järelevalve osakond) 18.04.2017.a. otsuse kohta: „Võidu prospekt 9 kasutusteatise ehitusregistrisse kandmata jätmine“.  KÜ Võidu 9 Narva (edaspidi: Vaide esitaja) palub tühistada Järelevalve osakonna 18.04.2017.a. otsus „Võidu prospekt 9 kasutusteatise ehitusregistrisse kandmata jätmine“ ja kohustada Järelevalve osakonda kandma ehitisregistrisse Võidu prospekt 9 prügimaja kasutusteatis.  
1.1.Vaide punktis 2A on esitatud vastuväide peaarhitekti põhjenduste kohta:
„Peaarhitekt ei ole arvestanud seda asjaolu et „ prügimajanduse organiseerimise selge ja kaalutatud loogika“ toimus aegadel, kus maaomanikuks oli ainuisiklikuline omanik – riik. 

Ja „selge ja kaalutatud loogika“ oli rikutud aastaid enne prügimaja püstitamist selle asjaoluga et Vabariigis oli toimunud maaerastamine ja tänapäeval kehtib maale eraomand. Samuti „loogika“ oli rikutud Narva Linnavalitsuse Arhitektuuri- ja Linnaplaneerimise Amet poolt, kui oli kooskõlastatud KÜ Võidu prospekt 11 isiklikute autodele parkimiskohtade projekt.  Arvestades neid asjaolusid rääkida „prügimajanduse ajaloolisest organiseerimise loogikast“ on ebaloogiline.“
Vaide punktis 2A esitatud põhjendusega linnavalitsus ei saa nõustuda, kuna peaarhitekti selgituse kohaselt prügimajanduse organiseerimise loogika seisneb selles, et prügi kogumise/äravedamise koht oli määratud ühte  kohta Võidu tn 11 ja Võidu tn 9 otsaseinte poolsesse ossa. 

Vastavalt ehitusprojekti „Võidu pr 11 korterelamu fassaadide osalise rekonstrueerimine. Ehitusprojekt. Muudatus M1 (töö nr 61-12)“ asendiplaanile (leht 2 M1, peaarhitekti poolt kooskõlastatud 11.10.2016) prügimaja paigaldamiskoht on ajalooliselt kooskõlas  prügimajanduse organiseerimise loogikaga st paigaldamiskoht on Võidu tn 11 otsaseina  poolel ( vt lisa 1).
Kui vaadata ehitusprojekti „Võidu pr 11 korterelamu fassaadide osalise rekonstrueerimine. Ehitusprojekt (töö nr 61-12)“ annulleeritud asendiplaani (leht 2, peaarhitekti poolt kooskõlastatud 03.08.2012), siis planeeritud parkimiskohad ei takistaks prügi ära vedamist juhul, kui Võidu 9 otsaseina juurde oleks paigaldatud prügimaja.
Käesoleval ajal juurdepääs Võidu tn 9 kinnistule avalikult kasutatavalt teelt (Võidu prospekt) toimub läbi Võidu tn 11 kinnistu. 

Seega asjaõigusseaduse § 156 lõike 1 kohaselt omanikul, kelle kinnisasjale puudub vajalik juurdepääs avalikult kasutatavalt teelt või kinnisasja eraldi seisvalt osalt, on õigus nõuda juurdepääsu läbi võõra kinnisasja. Sellest tulenevalt Võidu tn 9 omanikel on õigus nõuda Võidu tn 11 omanikelt juurdepääsu lubamist.
Argument: naabruses asuvad majad aadressil Võidu pr 5 ja Võidu pr 7 suutsid jõuda kokkuleppele ja sõlmida kompromisslepingu.
Tulenevalt sellest, et ajalooliselt prügimajanduse organiseerimise põhimõttest lähtudes on  otstarbekas prügimaja püstitada Võidu pr 11 ja Võidu pr 9 otsaseina poole (vt lisa 2).
Samuti puuduvad takistused prügi äravedamiseks, kuna juurdepääs avalikult kasutatavalt teelt on seadusandluse alusel garanteeritud.

Seega kasutusteatise ehitisregistrisse kandmise menetlusel peaarhitekti poolt väljendatud  arvamus ajalooliselt  prügimajanduse organiseerimise ja prügimaja püstitamise kohta (Võidu tn 11 ja Võidu tn 9 otsaseina pool) on põhjendatud.

Linnavalitsus võib nõustuda vaide esitaja põhjendusega, et Võidu pr 9 asuva ilusalongi poolt   prügimaja püstitamise asukoht ei ole kooskõlas linna ruumi hea kujundamise põhimõttega. 
1.2. Vaide punktis 2B on esitatud vastuväide Narva Linnavalitsuse  Kultuuriosakonna varustusinseneri põhjenduste vastu:
 „Narva Linnavalitsuse Arhitektuuri- ja Linnaplaneerimise Ameti (tegelikult Narva Linnavalitsuse Kultuuriosakonna) varustusinseneril ilmselt jäi kahe silma vahele, et lasteaia territooriumil paiknevad 3 prügikonteinerit, mis on paigaldatud lasteaia mänguväljaku lähedal. 

Ja nende konteinerite häis lasteaia territooriumil „soojal aastaajal“ ei tekkita ega varustusinsenerile, ega lastele, ega lasteaia töötajatele mingit muret. 

Samas  peaksime    veel kord rõhuma et «nende suur prügiauto»  tühjendab samal ajal ka lasteaia

prügikonteinereid ja see asjaolu, et prügi auto käis regulaarselt lasteaeda lasteaias olevate

prügikonteinerite tühjendamiseks aastaid enne prügimaja püstitamist KÜ Võidu 9 Narva 
territooriumil samuti ei tekitanud kellelegi mingeid probleeme“.
Linnavalitsus nõustub vaide esitaja põhjendusega, et Võidu 9 juurde püstitatud prügimajalt haisu  levimine on oletatav ja puuduvad tõendid haisu olemasolust. 
1.3.Narva linna ehitusmääruse § 25 lg 3 kohaselt „väikeehitise ja olemasolevate ehitiste teenindamiseks vajalike rajatiste püstitamiseks on vaja ehitise asukoht ja arhitektuuriline lahendus kooskõlastada linna peaarhitektiga, esitades asendiplaani krundi geodeetilise mõõdistuse alusel, kandes sellele hoonestuse kohad ja näidates ära ehitise mõõtmed ning kauguse lähimate piiride ja ehitisteni“ (https://www.riigiteataja.ee/akt/428122016021?leiaKehtiv). 

Võidu 9 püstitatud prügimaja asukoht ei olnud enne püstitamist kooskõlastatud peaarhitektiga, seega rikuti Narva linna ehitusmääruse § 25 lg 3.
2.    ÕIGUSLIKUD ALUSED

2.1. Haldusmenetluse seaduse §73 lg 1 kohaselt, kui seadusega ei ole sätestatud teistsugust vaidealluvust, esitatakse vaie haldusakti andnud või toimingu sooritanud haldusorgani kaudu haldusorganile, kes teostab haldusakti andnud või toimingu sooritanud haldusorgani üle teenistuslikku järelevalvet.

2.2. Haldusmenetluse seaduse §85 punkti 4 kohaselt vaiet sisuliselt lahendades on haldusorganil õigus vaideotsusega jätta vaie rahuldamata.

2.3. Narva Linnavalitsuse Arhitektuuri- ja Linnaplaneerimise Ameti põhimääruse §4 lõike 2 kohaselt amet on aruandekohustuslik Narva Linnavalitsuse ees, kes suunab ja koordineerib tema tegevust ning teostab tema üle seaduses sätestatud korras teenistuslikku järelevalvet.

2.4. Kohaliku omavalitsuse korralduse seaduse § 66¹ lõike 1 kohaselt teenistuslik järelevalve on valitsuse poolt valla või linna ametiasutuste ja nende ametiisikute ning ametiasutuste hallatavate asutuste ja nende juhtide tegevuse seaduslikkuse ja otstarbekuse üle teostatav kontroll.

3. OTSUS

Arvestades punktis 1 toodud asjaolusid ja põhjendusi, jätta KÜ Võidu 9 Narva vaie Narva Linnavalitsuse Arhitektuuri- ja Linnaplaneerimise Ameti Järelevalve osakonna 18.04.2017.a. otsusele „Võidu prospekt 9 kasutusteatise ehitusregistrisse kandmata jätmine“ rahuldamata. 
4. RAKENDUSSÄTTED

4.1. Korraldus jõustub teatavakstegemisest.

4.2. Narva Linnavalitsuse Arhitektuuri- ja Linnaplaneerimise Ametil teha käesolev korraldus teatavaks vaide esitajale KÜ-le Võidu 9 Narva.
4.3. Käesoleva korralduse peale võib esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

